TGS Baltic

TGS Baltic – verslo teisės advokatų kontorų grupė, veikianti Lietuvoje, Latvijoje, Estijoje. Strateginiai partneriai Baltarusijoje yra Minske įsikūrusi advokatų kontora „Vlasova Mikhel & Partners“. Kontoroje dirba daugiau kaip 140 teisininkų, iš jų 25 partneriai. Apie 80 teisininkų dirba Lietuvoje.

Istorija 
1991 m. Lietuvoje pradėjo veikti JAV teisės firmos „McDermott, Will & Emery“ Vilniaus biuras, įsteigta advokatų kontora „Tark & Co“.

1992 m. įsteigta „Grunte & Cers“ advokatų kontora.

2004 m. kontorų teisininkai pradėjo bendradarbiauti, siekdami vieningos kontoros statuso ir pavadinimo kartu su partneriais Estijoje ir Latvijoje, kūrė bendrą verslo teisės kontorų aljansą.

2008 m. rugsėjo mėn. „Sutkienė, Pilkauskas ir partneriai“ drauge su latvių ir estų advokatų kontoromis – Grunte & Cers (Latvija) ir Tark & Co (Estija) – susijungė į trijų kontorų tinklą „TLS Alliance“. 2008 m. „TLS Alliance“ strateginiu partneriu Baltarusijoje tapo advokatų kontora „Vlasova Mikhel & Partners“.

2010 m. rugsėjo mėn. „Sutkienė, Pilkauskas ir partneriai“ kartu su Estijos „Tark & Co“ bei Latvijos advokatų kontora „Grunte & Cers” baigė sujungimo procesą ir veiklą nuo šiol vykdė vieningos kontoros „Tark Grunte Sutkiene” vardu.

2014 m. rugsėjo mėn. prie „Tark Grunte Sutkiene“ Vilniaus biuro prisijungė advokatų profesinės bendrijos „Baltic Legal Solutions Lietuva“ teisininkų komanda (tarp garsesnių teisininkų – buvęs ministras Gintautas Bartkus ir kt.). Tai buvo vienas didžiausių sandorių Lietuvos teisinių paslaugų rinkoje. Kontora buvo minima tarptautiniuose teisės žinynuose „Legal 500“, „Chambers & Partners“, „IFLR1000“, kitų tarptautinių reitingavimo agentūrų.

2016 m. balandžio mėn. „Tark Grunte Sutkiene“ pasirašė partnerystės susitarimą su advokatų kontoros VARUL Estijos ofisu, kurio teisininkai prisijungė prie „Tark Grunte Sutkiene“ komandos. Estijos ofise nuo tol dirbo virš 40 kvalifikuotų teisininkų ir buvo trečia pagal dydį kontora šioje šalyje.

2017 m. kontorų tinklas tapo „TGS Baltic“.

TGS Baltic (Lietuva) 

„TGS Baltic" Lietuvos biuras veikia sostinėje Vilniuje. Pagrindiniai kontoros teisininkai dar 1991 m. pradėjo dirbo JAV teisės firmos „McDermott, Will & Emery“ Vilniaus biure.

2003 m. pavasarį buvo įsteigta advokatų kontora „Sutkienė, Pilkauskas ir partneriai“. Vadovė – advokatė Eugenija Sutkienė (vadovaujanti partnerė). Kiti partneriai – advokatai Jonas Pilkauskas, Vilius Bernatonis, dr. Lina Darulienė, Vidmantas Drizga ir Marius Matonis. Pagal statusą toliau seka asocijuoti partneriai, pvz., tokie teisininkai kaip Czeslaw Okinczyc (g. 1955 m.), buvęs Seimo narys; Donatas Zdanavičius ir kiti specialistai.

Kontoros teisininkai dalyvavo tokiuose Lietuvoje įvykdytuose sandoriuose kaip AB „Lietuvos telekomas“, AB Klaipėdos transporto laivyno, Lietuvos alkoholio gamybos įmonių AB „Stumbras“, AB „Alita“, AB „Anykščių vynas“ ir AB „Vilniaus degtinė“, didžiausių Lietuvoje elektros energijos tiekimo ir skirstymo įmonių AB „Rytų skirstomieji tinklai“ ir AB „Vakarų skirstomieji tinklai“ privatizavimas. Kontora taip pat veikė kaip pagrindinis didžiausio privataus investuotojo UAB „NDX energija“ teisinis patarėjas rengiant ir vykdant nacionalinės elektros energetikos bendrovės AB „LEO LT“ steigimo sandorį..

2008 m. Advokatų kontora „Sutkienė, Pilkauskas ir partneriai“ tapo tinklo „TLS Alliance“ nare.

Nuo 2010 m. rugsėjo mėn. veikė kaip „Tark Grunte Sutkiene“ advokatų kontora.

2014 m. rugsėjo mėn. prie Tark Grunte Sutkiene Vilniaus biuro prisijungė advokatų profesinės bendrijos „Baltic Legal Solutions Lietuva“.

Tark Grunte Sutkiene Baltijos regione konsultavo stambius sandorius. Dalyvavo vystant ir vykdant 16 iš 20 svarbiausių nacionalinių projektų Baltijos šalyse. 2010–2015 metais įvykdė virš 170 stambių įmonių įsigijimų ir susijungimų sandorių, kurių vertė virš 4 mlrd. eurų. 2012–2015 m. konsultavo 18 mlrd. EUR vertės finansinių sandorių. Taip pat vykdo svarbius makroekonominius projektus.

Šaltiniai

Nuorodos 
 Oficiali advokatų kontoros „Tark Grunte Sutkiene“ tinklavietė  (lietuvių, anglų, latvių, estų k.)

advokatų kontoros
Baltijos valstybių teisė